02017D1775 — HR — 08.01.2020 — 003.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Koju je izmijenila:









▼B

ODLUKA VIJEĆA (ZVSP) 2017/1775

od 28. rujna 2017.

o mjerama ograničavanja s obzirom na stanje u Maliju







Članak 1.

1. Države članice poduzimaju potrebne mjere kako bi spriječile ulazak na svoje državno područje ili provoz preko njega osobama koje je Odbor za sankcije uvrstio na popis kao osobe izravno ili neizravno odgovorne za sljedeća djelovanja ili politike koje su prijetnja miru, sigurnosti ili stabilnosti Malija, ili kao osobe koje su u njima sudjelovale ili su ih poduzele:

(a) sudjelovanje u sukobima, čime se krši Sporazum za mir i pomirenje u Maliju („Sporazum”);

(b) poduzimanje djelovanja kojima se ometa ili se ometa produženim odgađanjem ili se ugrožava provedba Sporazuma;

(c) djelovanje u ime ili prema uputama pojedinaca i subjekata navedenih u točkama (a) i (b), ili njihovo podupiranje ili financiranje na neki drugi način, među ostalim putem prihodâ od organiziranog kriminala, uključujući proizvodnju opojnih droga i njihovih prekursora koji potječu iz Malija ili koje se provoze kroz Mali te trgovinu njima, trgovanje ljudima i krijumčarenje migranata, krijumčarenje oružja i trgovinu oružjem kao i nezakonitu trgovinu kulturnim dobrima;

(d) sudjelovanje u planiranju, usmjeravanju, sponzoriranju ili izvođenju napada na: i. različite subjekte na koje se upućuje u Sporazumu, uključujući lokalne, regionalne i državne institucije, zajedničke ophodnje te Sigurnosne i obrambene snage Malija; ii. pripadnike mirovnih snaga Višedimenzionalne integrirane misije Ujedinjenih naroda za stabilizaciju (MINUSMA) te drugo osoblje UN-a i povezano osoblje, uključujući članove skupine stručnjaka; iii. međunarodne sigurnosne snage, uključujući zajedničke snage država članica Skupine G5 Sahel (Force Conjointe des États du G5 Sahel (FC-G5S)), misije Europske unije i francuske snage;

(e) ometanje isporuke humanitarne pomoći Maliju ili pristupa humanitarnoj pomoći ili njezine distribuciju u Maliju;

(f) planiranje, usmjeravanje ili poduzimanje radnji u Maliju kojima se krši međunarodno pravo o ljudskim pravima ili međunarodno humanitarno pravo, kada je primjenjivo, ili radnji koje predstavljaju zlouporabe ili povrede ljudskih prava, među ostalim radnje koje uključuju napade na civile, između ostalih žene i djecu, činjenjem djela nasilja (uključujući ubojstva, sakaćenja, mučenja, silovanja ili drugo seksualno nasilje), otmicama, prisilnim nestancima, prisilnim preseljenjima ili napadima na škole, bolnice, vjerske lokalitete ili mjesta na kojima civili traže utočište;

(g) korištenje ili novačenje djece u kontekstu oružanog sukoba u Maliju od strane oružanih skupina ili oružanih snaga čime se krši primjenjivo međunarodno pravo;

(h) svjesno olakšavanje putovanja osobama s popisa, čime se krše ograničenja putovanja.

Osobe iz ovog stavka uvrštene na popis navedene su u Prilogu.

2. U stavku 1. državu članicu ne obvezuje se da vlastitim državljanima uskrati ulazak na svoje državno područje.

3. Stavak 1. ne primjenjuje se kada su ulazak ili provoz potrebni zbog potreba sudskog postupka.

4. Stavak 1. ne primjenjuje se kada Odbor za sankcije utvrdi, posebno za svaki slučaj:

(a) da su ulazak ili provoz opravdani zbog razlogâ humanitarne potrebe, uključujući vjerske obveze;

(b) da bi izuzeće bilo u interesu ciljeva uspostave mira i nacionalne pomirbe u Maliju te stabilnosti u regiji.

5. U slučajevima kada na temelju stavka 3. ili stavka 4. država članica odobri ulazak na svoje državno područje ili provoz preko njega osobama navedenima u Prilogu, odobrenje mora biti ograničeno na svrhu za koju je izdano i na osobe na koje se to odobrenje odnosi.

Članak 2.

1. Zamrzavaju se sva financijska sredstva i gospodarski izvori koji su u vlasništvu ili koje kontroliraju, izravno ili neizravno, osobe ili subjekti koje je Odbor za sankcije uvrstio na popis kao osobe izravno ili neizravno odgovorne za sljedeća djelovanja ili politike koje su prijetnja miru, sigurnosti ili stabilnosti Malija ili kao osobe koje su u njima sudjelovale ili su ih poduzele:

(a) sudjelovanje u sukobima, čime se krši Sporazum;

(b) poduzimanje djelovanja kojima se ometa ili se ometa produženim odgađanjem ili se ugrožava provedba Sporazuma;

(c) djelovanje u ime ili prema uputama osoba i subjekata navedenih u točkama (a) i (b), ili njihovo podupiranje ili financiranje na neki drugi način, među ostalim putem prihodâ od organiziranog kriminala, uključujući proizvodnju opojnih droga i njihovih prekursora koji potječu iz Malija ili koje se provoze kroz Mali te trgovinu njima, trgovanje ljudima i krijumčarenje migranata, krijumčarenje oružja i trgovinu oružjem kao i nezakonitu trgovinu kulturnim dobrima;

(d) sudjelovanje u planiranju, usmjeravanju, sponzoriranju ili izvođenju napada na: i. različite subjekte na koje se upućuje u Sporazumu, uključujući lokalne, regionalne i državne institucije, zajedničke ophodnje i Sigurnosne i obrambene snage Malija; ii. pripadnike mirovnih snaga MINUSMA-e te drugo osoblje UN-a te s njime povezano osoblje, uključujući članove skupine stručnjaka; iii. međunarodne sigurnosne snage, uključujući zajedničke snage država članica Skupine G5 Sahel (Force Conjointe des États du G5 Sahel (FC-G5S)), misije Europske unije i francuske snage;

(e) ometanje isporuke humanitarne pomoći Maliju, ili pristupa humanitarnoj pomoći ili njezine distribucije u Maliju;

(f) planiranje, usmjeravanje ili poduzimanje radnji u Maliju kojima se krši međunarodno pravo o ljudskim pravima ili međunarodno humanitarno pravo, kada je primjenjivo, ili radnji koje predstavljaju zlouporabe ili povrede ljudskih prava, među ostalim radnje koje uključuju napade na civile, između ostalih žene i djecu, činjenjem djela nasilja (uključujući ubojstva, sakaćenja, mučenja, silovanja ili drugo seksualno nasilje), otmicama, prisilnim nestancima, prisilnim preseljenjima ili napadima na škole, bolnice, vjerske lokalitete ili mjesta na kojima civili traže utočište;

(g) korištenje ili novačenje djece u kontekstu oružanog sukoba u Maliju od strane oružanih skupina ili oružanih snaga čime se krši primjenjivo međunarodno pravo;

(h) svjesno olakšavanje putovanja osobama s popisa, čime se krše ograničenja putovanja;

ili osobe ili subjekti koji djeluju u njihovo ime ili prema njihovim uputama ili subjekti koji su u njihovu vlasništvu ili pod njihovom kontrolom.

Osobe ili subjekti iz ovog stavka uvršteni na popis navedeni su u Prilogu.

2. Nikakva financijska sredstva ni gospodarski izvori ne smiju se staviti na raspolaganje, izravno ili neizravno, osobama ili subjektima navedenima u Prilogu niti u njihovu korist.

3. Mjere iz stavaka 1. i 2. ne primjenjuju se na financijska sredstva i gospodarske izvore za koje je relevantna država članica utvrdila da su:

(a) potrebni za osnovne troškove, uključujući plaćanje za prehrambene proizvode, najamninu ili otplatu hipoteke, lijekove i liječenje, poreze, premije osiguranja i naknade za javne komunalne usluge;

(b) namijenjeni isključivo za plaćanje opravdanih honorara i naknadu troškova povezanih s pružanjem pravnih usluga; ili

(c) namijenjeni isključivo za plaćanje pristojbi ili naknada za usluge redovitog čuvanja zamrznutih financijskih sredstva ili gospodarskih izvora ili upravljanja njima;

nakon što relevantna država članica obavijesti Odbor za sankcije o namjeri da odobri, prema potrebi, pristup takvim financijskim sredstvima ili gospodarskim izvorima te ako Odbor za sankcije ne donese negativnu odluku u roku od pet radnih dana od te obavijesti.

4. Mjere iz stavaka 1. i 2. ne primjenjuju se na financijska sredstva i gospodarske izvore za koje je relevantna država članica utvrdila da su:

(a) potrebni za izvanredne troškove, pod uvjetom da je država članica o toj odluci obavijestila Odbor za sankcije te da ju je Odbor za sankcije odobrio;

(b) predmetom sudskog, administrativnog ili arbitražnog založnog prava ili odluke, u kojem se slučaju financijska sredstva i gospodarski izvori mogu upotrijebiti za ispunjenje zahtjeva iz tog založnog prava ili odluke, pod uvjetom da je založno pravo nastalo odnosno da je odluka donesena prije datuma uvrštenja osobe ili subjekta u Prilog, da založno pravo odnosno odluka nisu u korist osobe ili subjekta iz stavka 1. te da je dotična država članica o tome obavijestila Odbor za sankcije.

5. Stavci 1. i 2. ne primjenjuju se ako Odbor za sankcije na pojedinačnoj osnovi utvrdi da bi izuzeće bilo u interesu ciljeva uspostave mira i nacionalne pomirbe u Maliju te stabilnosti u regiji.

6. Stavkom 1. ne sprečava se osobu ili subjekt uvrštene na popis da izvrše dospjelo plaćanje na temelju ugovora sklopljenog prije uvrštavanja te osobe ili subjekta na popis, pod uvjetom da je relevantna država članica utvrdila da plaćanje nije primila, izravno ni neizravno, osoba ili subjekt iz stavka 1. te nakon što je relevantna država članica obavijestila Odbor za sankcije o namjeri izvršavanja ili primanja takvih plaćanja ili, prema potrebi, odobravanja odmrzavanja financijskih sredstava ili gospodarskih izvora u tu svrhu 10 radnih dana prije takvog odobravanja.

7. Stavak 2. ne primjenjuje se na priljev na zamrznute račune:

(a) kamata ili drugih prihoda na tim računima; ili

(b) plaćanja dospjelih na temelju ugovora, sporazuma ili obveza sklopljenih odnosno nastalih prije datuma na koji su ti računi postali podložni mjerama ograničavanja predviđenima u ovoj Odluci;

pod uvjetom da te kamate, drugi prihodi i plaćanja i dalje podliježu stavku 1.

Članak 3.

Vijeće sastavlja popis iz Priloga i mijenja ga u skladu s odlukama Vijeća sigurnosti ili Odbora za sankcije.

Članak 4.

1. Kada Vijeće sigurnosti ili Odbor za sankcije uvrsti na popis osobu ili subjekt, Vijeće tu osobu ili subjekta uključuje u Prilog. Vijeće svoju odluku, uključujući razloge za uvrštavanje na popis, priopćuje dotičnoj osobi ili dotičnom subjektu izravno, ako je adresa poznata, odnosno putem službene obavijesti, pružajući toj osobi ili subjektu mogućnost da se očituje.

2. Ako je podneseno očitovanje ili su predočeni novi važni dokazi, Vijeće preispituje svoju odluku i na odgovarajući način obavješćuje osobu ili subjekt.

Članak 5.

1. Prilog sadržava razloge za uvrštavanje osoba i subjekata na popis, kako ih je dostavilo Vijeće sigurnosti ili Odbor za sankcije.

2. Prilog također sadržava podatke, ako su dostupni, koje je dostavilo Vijeće sigurnosti ili Odbor za sankcije, a koji su potrebni za utvrđivanje identiteta dotičnih osoba ili subjekata. Kada je riječ o osobama, takvi podaci mogu uključivati imena, uključujući pseudonime, datum i mjesto rođenja, državljanstvo, brojeve putovnice i osobne iskaznice, spol, adresu, ako je poznata, te funkciju ili zanimanje. Kada je riječ o subjektima, takvi podaci mogu uključivati nazive, mjesto i datum upisa u registar, broj upisa u registar i mjesto obavljanja djelatnosti.

Članak 6.

Ova se Odluka prema potrebi mijenja ili stavlja izvan snage u skladu s odlukama Vijeća sigurnosti.

Članak 7.

Ova Odluka stupa na snagu sljedećeg dana od dana objave u Službenom listu Europske unije.

▼M1









PRILOG

A. Popis osoba iz članka 1. stavka 1.

1. Ahmoudou AG ASRIW (drugo ime: a) Amadou Ag Isriw; b) Ahmedou; c) Ahmadou; d) Isrew; e) Isereoui; f) Isriou)

Datum rođenja: 1. siječnja 1982.

Državljanstvo: Mali

Adresa: a) Mali; b) Amassine, Mali (prijašnja lokacija)

Datum uvrštenja na popis UN-a: 20. prosinca 2018.

Ostale informacije: Spol: muški. Vjerojatno uhićen u Nigeru u listopadu 2016. Internetska stranica: https://www.youtube.com/channel/UCu2efaIUosqEu1HEBs2zJIw

Dodatne informacije

Ahmoudou Ag Asriw uvršten je 20. prosinca 2018. na temelju stavaka od 1. do 3. Rezolucije 2374 (2017) zbog sudjelovanja u sukobima, čime se krši Sporazum; i djelovanja u ime ili prema uputama osoba i subjekata navedenih u podstavcima (a) i (b) stavka 8. Rezolucije 2374 (2017), ili njihovog podupiranja ili financiranja na neki drugi način, među ostalim prihodima od organiziranog kriminala, uključujući proizvodnju opojnih droga i njihovih prekursora koji potječu iz Malija ili koji se provoze kroz Mali te trgovanje njima, trgovanje ljudima i krijumčarenje migranata, krijumčarenje oružja i trgovanje oružjem kao i trgovinu kulturnim dobrima.

Ahmoudou Ag Asriw viši je zapovjednik skupine Groupe autodéfense touareg Imghad et allies (GATIA) te je u toj ulozi bio uključen u vođenje konvoja povezanih s drogom u sjevernom Maliju najkasnije od listopada 2016., kao i kršenja prekida vatre u regiji Kidal u srpnju 2017. i travnju 2018.

U travnju 2018. Asriw je, zajedno s članom organizacije Mouvement arabe de l'Azawad (MAA) Plateforme, vodio konvoj s pomoću kojeg je krijumčario četiri tone smole kanabisa iz Tabankorta kroz Ammasinu, regija Kidal, prema Nigeru. Konvoj su napali članovi saveza Coordination des Mouvements de l'Azawad te neidentificirani napadači iz Nigera. Tri borca ubijena su tijekom sukoba koji su uslijedili.

Potaknut konkurencijom u vezi s konvojima povezanima s drogom, Asriw je sudjelovao u sukobima kojima se krši Sporazum za mir i pomirenje u Maliju iz 2015. S druge strane, vrlo je vjerojatno da će Asriw svoje vojne operacije, uključujući kršenja prekida vatre, financirati sudjelovanjem u trgovanju drogom.

2. Mahamadou AG RHISSA (drugo ime: Mohamed Talhandak)

Datum rođenja: 1. siječnja 1983.

Državljanstvo: Mali

Adresa: Kidal, Mali

Datum uvrštenja na popis UN-a: 20. prosinca 2018.

Ostale informacije: Spol: muški. Francuske snage 1. listopada 2017. pretresle su kuću Ag Rhisse te ga uhitile zajedno sa šest članova obitelji.

Dodatne informacije

Mahamadou Ag Rhissa uvršten je 20. prosinca 2018. na temelju stavaka od 1. do 3. Rezolucije 2374 (2017) zbog poduzimanja djelovanja kojima se ometa ili se ometa produženim odgađanjem ili se ugrožava provedba Sporazuma; djelovanja u ime ili prema uputama osoba i subjekata navedenih u podstavcima (a) i (b) stavka 8. Rezolucije 2374 (2017), ili njihovog podupiranja ili financiranja na neki drugi način, među ostalim prihodima od organiziranog kriminala, uključujući proizvodnju opojnih droga i njihovih prekursora koji potječu iz Malija ili koji se provoze kroz Mali te trgovanje njima, trgovanje ljudima i krijumčarenje migranata, krijumčarenje oružja i trgovanje oružjem kao i trgovinu kulturnim dobrima; te planiranja, usmjeravanja ili poduzimanja radnji u Maliju kojima se krši međunarodno pravo o ljudskim pravima ili međunarodno humanitarno pravo, kada je primjenjivo, ili radnji koje predstavljaju kršenja ili povrede ljudskih prava, među ostalim radnje koje uključuju napade na civile, između ostalih žene i djecu, činjenjem djela nasilja (uključujući ubojstva, sakaćenja, mučenja, silovanja ili drugo seksualno nasilje), otmicama, prisilnim nestancima, prisilnim preseljenjima ili napadima na škole, bolnice, vjerske lokalitete ili mjesta na kojima civili traže utočište.

Mahamadou Ag Rhissa, drugog imena Mohamed Talhandak, utjecajan je poduzetnik u regiji Kidal i član pokreta Haut conseil pour l'unicité de l'Azawad (HCUA). Godine 2016. predstavljao je savez Coordination des mouvements de l'Azawad (CMA) tijekom sastanaka u Bamaku u vezi s provedbom Sporazuma za mir i pomirenje iz 2015.

Ag Rhissa sudjelovao je u krijumčarenju benzina između Alžira i Kidala te je počeo kontrolirati krijumčarenje migranata kroz granični grad Talhandak. Migranti su svjedočili o praksama zlouporabe kojima se služi Ag Rhissa, uključujući prisilni rad, tjelesno kažnjavanje i zatvaranje. Ag Rhissa zarobio je najmanje dvije žene i omogućavao njihovo seksualno iskorištavanje te ih je pustio tek nakon primanja novčanih iznosa u visini od 150 000 do 175 000 CFA (300 do 350 USD).

Snage operacije Barkhane 1. listopada 2017. pretresle su dvije njegove kuće u području Kidal na temelju sumnji da je povezan s terorističkim mrežama. Ag Rhissa bio je nakratko uhićen. 4. studenoga 2017. navodno je sudjelovao na sastanku terorističke oružane skupine u graničnom području Malija i Alžira.

S obzirom na to da je službeni predstavnik CMA-a u mirovnom procesu, sudjelovanjem Ag Rhisse u terorizmu, organiziranom kriminalu i povredama ljudskih prava ugrožava se provedba Sporazuma te se šteti vjerodostojnosti HCUA-a kao partnera u pregovorima.

3. Mohamed OUSMANE MOHAMEDOUNE (drugo ime: a) Ousmane Mahamadou; b) Mohamed Ousmane)

Titula: Šeik

Datum rođenja: 16. travnja 1972.

Mjesto rođenja: Mali

Državljanstvo: Mali

Datum uvrštenja na popis UN-a: 20. prosinca 2018.

Ostale informacije: Spol: muški. Fizički opis: boja očiju: smeđa; boja kose: crna. Broj telefona: +223 60 36 01 01. Jezici kojima se služi: arapski i francuski. Razlikovna obilježja: naočale.

Dodatne informacije

Mohamed Ousmane Ag Mohamedoune uvršten je 20. prosinca 2018. na temelju stavaka od 1. do 3. Rezolucije 2374 (2017) zbog poduzimanja djelovanja kojima se ometa ili se ometa produženim odgađanjem ili se ugrožava provedba Sporazuma; i sudjelovanja u planiranju, usmjeravanju, sponzoriranju ili izvođenju napada na: i. različite subjekte na koje se upućuje u Sporazumu, uključujući lokalne, regionalne i državne institucije, zajedničke ophodnje te Sigurnosne i obrambene snage Malija; ii. pripadnike mirovnih snaga MINUSMA-e i drugo osoblje UN-a te s njime povezano osoblje, uključujući članove skupine stručnjaka; iii. međunarodne sigurnosne snage, uključujući zajedničke snage država članica Skupine G5 Sahel (Force Conjointe des États du G5 Sahel (FC-G5S)), misije Europske unije i francuske snage.

Mohamed Ousmane Ag Mohamedoune (poznat kao Mohamed Ousmane) glavni je tajnik pokreta Coalition pour le Peuple de l'Azawad (CPA) koji je 2014. osnovan kao skupina odcijepljena od organizacije Mouvement National de Libération de l'Azawad (MNLA). Mohamed Ousmane preuzeo je vodstvo CPA-a u lipnju 2015. te je od 2016. osnovao nekoliko vojnih baza i kontrolnih točkaka u regiji Timbuktu, osobito u Soumpiju and Echelu.

Vojni načelnik stožera Mohameda Ousmane i nekoliko drugih naoružanih osoba CPA-a 2017. i 2018. bili su uključeni u smrtonosne napade na malijske sigurnosne i vojne snage u području Soumpija. Odgovornost za te napade preuzela je teroristička skupina Jamaat Nosrat al Islam wal Muslimin (JNIM) na čijem je čelu Iyad Ag Ghali, koji se nalazi na popisu osoba na koje se primjenjuju sankcije zbog povezanosti s ISIL-om i Al-Qaidom uspostavljenome i održavanome na temelju rezolucija Vijeća sigurnosti 1267/1989/2253.

Mohamed Ousmane 2017. također je osnovao širu alijansu odcijepljenih skupina pod nazivom Coalition des Mouvements de l'Entente (CME) te je predsjedavao njome. Mohamed Ousmane organizirao je prvu konvenciju CME-a u Tinaoukeru (regija Gao) 30. travnja 2018. tijekom koje je imenovan glasnogovornikom CME-a. Na utemeljiteljskoj konvenciji CME je u službenoj izjavi otvoreno prijetio provedbi Sporazuma za mir i pomirenje u Maliju.

CME je također bio uključen u ometanja kojima se odgađa provedba Sporazuma vršenjem pritiska na malijsku vladu i međunarodnu zajednicu s ciljem nametanja CME-a u različitim mehanizmima uspostavljenima Sporazumom.

▼M2

4. AHMED AG ALBACHAR (drugo ime: Intahmadou Ag Albachar)

Položaj: predsjednik humanitarnog povjerenstva u Bureau Regional d'Administration et Gestion de Kidal

Datum rođenja: 31. prosinca 1963.

Mjesto rođenja: Tin-Essako, regija Kidal, Mali

Državljanstvo: Mali

Malijski nacionalni identifikacijski broj: 1 63 08 4 01 001 005E

Adresa: Quartier Aliou, Kidal, Mali

Datum uvrštenja na popis UN-a: 10. srpnja 2019.

Ostale informacije: Ahmed Ag Albachar istaknut je poslovni čovjek, a od početka 2018. posebni je savjetnik guvernera regije Kidal. Ahmed Ag Albachar utjecajan je član pokreta Haut Conseil pour l'unité de l'Azawad (HCUA) te dio zajednice Ifoghas Tuareg, a ujedno posreduje u odnosima između saveza Coordination des Mouvements de l'Azawad (CMA) i skupine Ansar Dine (QDe.135).

Dodatne informacije

Ahmed Ag Albachar uvrštava se na popis na temelju stavka 8. točke (b) Rezolucije 2374 (2017) zbog djelovanja kojima se ometa, uvelike odgađa ili ugrožava provedba Sporazuma te na temelju stavka 8. točke (e) Rezolucije 2374 (2017) zbog ometanja isporuke humanitarne pomoći Maliju, ili pristupa humanitarnoj pomoći ili njezine raspodjele u Maliju.

U siječnju se Ag Albachar koristi svojim utjecajem kako bi kontrolirao humanitarne i razvojne projekte te odabrao koji bi se od tih projekata provodili u regiji Kidal te tko bi ih, gdje i kada provodio. Nijedno humanitarno djelovanje ne može se poduzeti bez njegova znanja i odobrenja. Kao samoproglašeni predsjednik humanitarnog povjerenstva Ag Albachar zadužen je za izdavanje boravišnih i radnih dozvola humanitarnim djelatnicima u zamjenu za novac ili usluge. Povjerenstvo također kontrolira koja trgovačka društva i pojedinci mogu sudjelovati u ponudama za projekte koje nevladine organizacije oglašavaju u regiji Kidal, čime se Ag Albacharu daje moć da manipulira humanitarnim djelovanjem u toj regiji te da odabire one koji rade za nevladine organizacije. Raspodjela pomoći može se provoditi samo pod njegovim nadzorom, čime on utječe na to tko ima koristi od nje.

Osim toga, Albachar iskorištava nezaposlene mlade osobe za zastrašivanje i iznuđivanje od nevladinih organizacija, što ozbiljno ometa njihov rad. Humanitarna zajednica u Kidalu uvelike djeluje u strahu, a posebno državni službenici koji su najranjiviji.

Ahmed Ag Albachar ujedno je suvlasnik prijevoznog poduzeća Timitrine Voyage, koje je jedno od nekoliko prijevoznih poduzeća koje nevladine organizacije smiju upotrebljavati u Kidalu. Zajedno s desetak drugih prijevoznih poduzeća u vlasništvu uskog kruga utjecajnih i istaknutih članova zajednice Ifoghas Tuareg Ag Albachar prisvaja znatan udio humanitarne pomoći u Kidalu. Štoviše, zbog monopolističkog položaja koji drži Ag Albachar isporuka pomoći u određenim zajednicama teža je nego u nekim drugima.

Albachar manipulira humanitarnom pomoći kako bi ispunio svoje osobne interese te političke interese HCUA-e vršenjem terora, prijetnjama nevladinim organizacijama i nadziranjem njihovih operacija, a sve to dovodi do opstrukcije i ometanja humanitarne pomoći na štetu onih kojima je potrebna u regiji Kidal. Stoga Ahmed Ag Albachar ometa isporuku humanitarne pomoći Maliju, ili pristup humanitarnoj pomoći ili njezinu raspodjelu u Maliju.

Njegovim djelima ujedno se krši članak 49. Sporazuma o miru i pomirenju u Maliju, kojim se stranke obvezuje da poštuju načela ljudskosti, neutralnosti, nepristranosti i neovisnosti koja usmjeravaju humanitarno djelovanje kako bi se spriječila svaka uporaba humanitarne pomoći u političke, gospodarske ili vojne svrhe te kako bi se olakšao pristup humanitarnim agencijama i zajamčila sigurnost njihova osoblja. Stoga Albachar ometa ili ugrožava provedbu Sporazuma.

5. HOUKA HOUKA AG ALHOUSSEINI (drugo ime: a) Mohamed Ibn Alhousseyni b) Muhammad Ibn Al-Husayn c) Houka Houka)

Titula: kadija

Datum rođenja: a) 1. siječnja 1962. b) 1. siječnja 1963. c) 1. siječnja 1964.

Mjesto rođenja: Ariaw, regija Tombouctou, Mali

Državljanstvo: Mali

Datum uvrštenja na popis UN-a: 10. srpnja 2019.

Ostale informacije: Iyad Ag Ghaly (QDi.316) imenovao je Houku Houku Ag Alhousseinija kadijom u Timbuktuu u travnju 2012., nakon uspostave džihadističkog kalifata u sjevernom Maliju. Houka Houka blisko je surađivao s Hesbahom, islamskom policijom koju predvodi Ahmad Al Faqi Al Mahdi, koji je od rujna 2016. pritvoren u Ustanovi za zadržavanje Međunarodnog kaznenog suda u Hagu.

Dodatne informacije

Houka Houka Ag Alhousseini uvršten je na popis na temelju stavka 8. točke (b) Rezolucije 2374 (2017) zbog djelovanja kojima se ometa, uvelike odgađa ili ugrožava provedba Sporazuma.

Nakon što francuske snage intervenirale u siječnju 2013., Houka Houka Ag Alhousseini je 17. siječnja 2014. uhićen, no malijska su ga tijela naknadno oslobodila 15. kolovoza 2014., a njegovo su oslobađanje organizacije za ljudska prava oštro osudile.

Houka Houka Ag Alhousseini otad se nalazi u Ariawu, u području Zouére, sela smještenoga zapadno od Timbuktua (zajednica Essakane), na obali jezera Faguibine prema mauritanskoj granici. Guverner Timbuktua Koina Ag Ahmadou 27. rujna 2017. službeno ga je ondje postavio za učitelja, i to nakon lobiranja Mohameda Ousmanea Ag Mohamidounea (MLi.003), čelnika pokreta Coalition du peuple de l'Azawad (CPA), koji podliježe sankcijama i kojeg je na popis 20. prosinca 2018. uvrstio Protuteroristički odbor u Maliju zbog razloga koji uključuju djelovanja kojima se ometa, uvelike odgađa ili ugrožava provedba Sporazuma. Mohamed Ousmane osnovao je 2017. širi savez odcijepljenih skupina pod nazivom Coalition des Mouvements de l'Entente (CME) te je predsjedavao njime. Na konvenciji o svojem osnivanju CME je u službenoj izjavi otvoreno prijetio provedbi Sporazuma za mir i pomirenje u Maliju. CME je također bio uključen u ometanja kojima se odgađa provedba Sporazuma vršenjem pritiska na malijsku vladu i međunarodnu zajednicu s ciljem nametanja CME-a u različitim mehanizmima uspostavljenima Sporazumom.

Houka Houka i Mohamed Ousmane jedan su drugome poslužili za dobivanje moći, pri čemu je Mohamed Ousmane olakšavao sastanke s vladinim dužnosnicima, a Houka Houka imao ključnu ulogu u širenju Ousmaneova utjecaja na regiju Timbuktu. Houka Houka sudjelovao je u većini okupljanja zajednice koje je od 2017. organizirao Mohamed Ousmane, a koja su doprinijela Ousmaneovu ugledu i vjerodostojnosti u regiji, kao i u svečanosti osnivanja saveza Coalition des Mouvements de l'Entente (CME) kojem je javno dao blagoslov.

Područje utjecaja Houke Houke nedavno se proširilo dalje na istok, do regije Ber (uporišta Arapa iz zajednice Bérabich smještenoga 50 kilometara istočno od Timbuktua) i sjevernog Timbuktua. Iako ne potječe iz dinastije kadija i počeo je s radom tek 2012., Houka Houka proširio je svoju nadležnost kao kadija i svoj kapacitet da održi javnu sigurnost u određenim područjima koristeći se imovinom skupine Al-Furqan te strahom koji ta teroristička organizacija unosi u regiju Timbuktu složenim napadima na međunarodne i malijske obrambene i sigurnosne snage te ciljanim ubojstvima.

Stoga svojom potporom Mohamedu Ousmaneu i ometanjem Sporazuma Houka Houka Ag Alhousseini ugrožava njegovu provedbu, kao i mir, sigurnost i stabilnost u Maliju u cjelini.

6. MAHRI SIDI AMAR BEN DAHA (drugo ime a) Yoro Ould Daha b) Yoro Ould Daya c) Sidi Amar Ould Daha d) Yoro)

Položaj: zamjenik načelnika stožera regionalne koordinacije skupine Mécanisme opérationnel de coordination (MOC) u Gaou

Datum rođenja: 1. siječnja 1978.

Mjesto rođenja: Djebock, Mali

Državljanstvo: Mali

Malijski nacionalni identifikacijski broj: 11262/1547

Adresa: Golf Rue 708 Door 345, Gao, Mali

Datum uvrštenja na popis UN-a: 10. srpnja 2019.

Ostale informacije: Mahri Sidi Amar Ben Daha vođa je arapske zajednice Lehmar u Gaou i načelnik vojnog stožera provladina krila skupine Mouvement Arabe de l'Azawad (MAA), koja je povezana s koalicijom Plateforme des mouvements du 14 juin 2014 d'Alger (Plateforme).

Dodatne informacije

Mahri Sidi Amar Ben Daha uvršten je na popis na temelju stavka 8. točke (b) Rezolucije 2374 (2017) zbog djelovanja kojima se ometa, uvelike odgađa ili ugrožava provedba Sporazuma.

Ben Daha bio je visokorangirani službenik islamske policije koji je djelovao u Gaou kada je, u razdoblju od lipnja 2012. do siječnja 2013., skupina Mouvement pour l'unicité et le jihad en Afrique de l'Ouest (MUJAO) (QDe.134) kontrolirala grad. Ben Daha trenutačno je zamjenik načelnika stožera regionalne koordinacije skupine Mécanisme opérationnel de coordination (MOC) u Gaou.

Koalicija Plateforme u Bamaku objavila je 12. studenoga 2018. da neće sudjelovati u predstojećim regionalnim savjetovanjima koja bi se trebala održati od 13. do 17. studenoga u skladu s planom iz ožujka 2018. koji su dogovorile sve stranke Sporazuma o miru i pomirenju. Sljedećeg dana načelnik vojnog stožera krila Ganda Koy skupine Coordination des mouvements et fronts patriotiques de résistance (CMFPR)-Plateforme održao je u Gaou koordinacijski sastanak s predstavnicima skupine MAA-Plateforme kako bi se spriječilo održavanje savjetovanja. Blokadu je koordiniralo vodstvo koalicije Plateforme u Bamaku, skupina MAA-Plateforme te zastupnik u parlamentu Mohamed Ould Mataly.

Od 14. do 18. studenoga 2018. desetak boraca iz skupine MAA-Plateforme, zajedno s frakcijama CMFPR-a, ometalo je održavanje regionalnih savjetovanja. Djelujući prema uputama Ben Dahe i uz njegovo sudjelovanje najmanje šest kamioneta skupine Mouvement Arabe de l'Azawad (MAA-Plateforme) postavljeno je ispred guvernata Gao i u njegovoj blizini. Dva vozila MOC-a koja se pripisuju koaliciji MAA-Plateforme također su primijećena na mjestu događaja.

Između naoružanih osoba koje su blokirale pristup guvernatu i patrole Malijskih oružanih snaga (FAMa) koja je prolazila tim područjem 17. studenoga 2018. došlo je do incidenta, no smirio se prije nego što je uspio eskalirati i izazvati kršenje prekida vatre. Nakon posljednjeg kruga pregovora s guvernerom Gaoa, ukupno je dvanaest vozila i naoružanih osoba prestalo s blokadom guvernata 18. studenoga 2018.

Ben Daha organizirao je 30 studenoga 2018. međuarapski sastanak u Tinfandi radi rasprave o sigurnosti i administrativnom restrukturiranju. Na sastanku je također bio Ahmoudou Ag Asriw (MLi.001) na kojeg se primjenjuju sankcije, a kojeg Ben Daha podupire i brani.

Stoga Ben Daha ometa provedbu Sporazuma o miru i pomirenju učinkovitim blokiranjem rasprava o njegovim ključnim odredbama povezanima s reformom teritorijalne strukture sjevernog Malija. Osim toga, Ben Daha podupire pojedinca koji je identificiran kao prijetnja provedbi Sporazuma zbog uključenosti u kršenje prekida vatre i organizirane kriminalne aktivnosti.

7. MOHAMED BEN AHMED MAHRI (drugo ime a) Mohammed Rougi b) Mohamed Ould Ahmed Deya c) Mohamed Ould Mahri Ahmed Daya d) Mohamed Rougie e) Mohamed Rouggy f) Mohamed Rouji)

Datum rođenja: 1. siječnja 1979.

Mjesto rođenja: Tabankort, Mali

Državljanstvo: Mali

Broj putovnice: a) AA00272627 b) AA0263957

Adresa: Bamako, Mali

Datum uvrštenja na popis UN-a: 10. srpnja 2019.

Ostale informacije: Mohamed Ben Ahmed Mahri poslovni je čovjek iz arapske zajednice Lehmar u regiji Gao koji je prethodno surađivao sa skupinom Mouvement pour l'unicité et le jihad en Afrique de l'Ouest (MUJAO) (QDe.134).

Dodatne informacije

Mohamed Ben Ahmed Mahri uvršten je na popis na temelju stavka 8. točke (c) Rezolucije 2374 (2017) zbog djelovanja za, u ime ili prema uputama osoba i subjekata navedenih u stavku 8. podstavcima (a) i (b) Rezolucije 2374 (2017), ili njihova podupiranja ili financiranja na neki drugi način, među ostalim prihodima od organiziranog kriminala, uključujući proizvodnju opojnih droga i njihovih prekursora koji potječu iz Malija ili koji se provoze kroz Mali te trgovanje njima, trgovanje ljudima i krijumčarenje migranata, krijumčarenje oružja i trgovanje oružjem, kao i trgovinu kulturnim dobrima.

Od prosinca 2017. do travnja 2018. Mohamed Ben Ahmed Mahri zapovijedao je operacijom krijumčarenja više od 10 tona marokanskog kanabisa, koji je prebačen u kamionima-hladnjačama preko Mauritanije, Malija, Burkine Faso i Nigera. U noći s 13. na 14. lipnja 2018. četvrtina pošiljke zaplijenjena je u Niameyu, dok je suparnička skupina navodno ukrala preostale tri četvrtine tijekom noći s 12. na 13. travnja 2018.

U prosincu 2017. Mohamed Ben Ahmed Mahri bio je u Niameyu s malijskim državljaninom kako bi pripremio operaciju. Potonji je uhićen u Niameyu nakon što je 15. i 16. travnja 2018. doletio u Maroko s dvojicom državljana Maroka i dvojicom državljana Alžira kako bi pokušao povratiti ukradeni kanabis. Tri su njegova suradnika također uhićena, uključujući državljanina Maroka koji je u Maroku 2014. osuđen na pet mjeseci zatvora zbog trgovine drogom.

Mohamed Ben Ahmed Mahri upravlja trgovanjem smolom kanabisa u Niger izravno preko sjevernog Malija, koristeći se konvojima koje vode članovi skupine Groupe d'autodéfense des Touaregs Imghad et leurs allies (GATIA), uključujući Ahmoudoua Ag Asriwa (MLi.001), koji podliježe sankcijama. Mohamed Ben Ahmed Mahri daje Asriwu kompenzaciju za upotrebu tih konvoja. Ti konvoji često se sukobljavaju s konkurentima koji su povezani sa skupinom Coordination des Mouvements de l'Azawad (CMA).

Koristeći se financijskom dobiti od trgovanja narkoticima, Mohamed Ben Ahmed Mahri pruža potporu terorističkim oružanim skupinama, a posebno Al-Mourabitounu (QDe.141), subjektu koji podliježe sankcijama, koje pokušavaju podmititi službenike kako bi oslobodile uhićene suborce i koje olakšavaju borcima da se integriraju u skupinu Mouvement Arab pour l'Azawad (MAA) Plateforme.

Stoga prihodima od organiziranog kriminala Mohamed Ben Ahmed Mahri podupire pojedinca koji je u stavku 8. točki (b) Rezolucije 2374 (2007) utvrđen kao prijetnja provedbi Sporazuma o miru i pomirenju u Maliju, kao i terorističku skupinu koja je na popis uvrštena u skladu s Rezolucijom 1267.

8. MOHAMED OULD MATALY

Položaj: zastupnik u parlamentu

Datum rođenja: 1958.

Državljanstvo: Mali

Broj putovnice: D9011156

Adresa: Golf Rue 708 Door 345, Gao, Mali

Datum uvrštenja na popis UN-a: 10. srpnja 2019.

Ostale informacije: Mohamed Ould Mataly bivši je gradonačelnik Bourema i aktualni zastupnik u parlamentu za izbornu jedinicu Bourem te je pridružen stranci Rassamblement pour le Mali (RPM, politička stranka predsjednika Ibrahima Boubacara Keite). Potječe iz arapske zajednice Lehmar i utjecajan je član provladina krila skupine Mouvement Arabe de l'Azawad (MAA), koja je povezana s koalicijom Plateforme des mouvements du 14 juin 2014 d'Alger (Plateforme).

Dodatne informacije

Mohamed Ould Mataly uvrštava se na popis na temelju stavka 8. točke (b) Rezolucije 2374 (2017) zbog djelovanja kojima se ometa, uvelike odgađa ili ugrožava provedba Sporazuma.

Koalicija Plateforme u Bamaku objavila je 12. studenoga 2018. da ne sudjeluje u predstojećim regionalnim savjetovanjima koja bi se trebala održati od 13. do 17. studenoga u skladu s planom iz ožujka 2018. koji su dogovorile sve stranke Sporazuma o miru i pomirenju. Sljedećeg dana načelnik vojnog stožera krila Ganda Koy skupine Coordination des mouvements et fronts patriotiques de résistance (CMFPR)-Plateforme održao je u Gaou koordinacijski sastanak s predstavnicima skupine MAA-Plateforme kako bi se spriječilo održavanje savjetovanja. Blokadu je koordiniralo vodstvo koalicije Plateforme u Bamaku, skupina MAA-Plateforme te zastupnik u parlamentu Mohamed Ould Mataly.

Njegov bliski suradnik Mahri Sidi Amar Ben Daha, drugog imena Yoro Ould Daha, koji živi u njegovoj nekretnini u Gaou, u tom je razdoblju sudjelovao u blokadi mjesta održavanja savjetovanja u uredu guvernera.

Nadalje, Ould Mataly također je 12. srpnja 2016. bio jedan od poticatelja prosvjeda protiv provedbe Sporazuma.

Stoga Ould Mataly ometa i odugovlači provedbu Sporazuma o miru i pomirenju učinkovitim blokiranjem rasprava o njegovim ključnim odredbama povezanima s reformom teritorijalne strukture sjevernog Malija.

Konačno, Ould Mataly zatražio je oslobađanje članova svoje zajednice koji su uhvaćeni u protutetorističkim operacijama. Zbog sudjelovanja u organiziranom kriminalu i suradnje s terorističkim oružanim skupinama Mohamed Ould Mataly prijetnja je provedbi Sporazuma.

▼M1

B. Popis osoba i subjekata iz članka 2. stavka 1.

▼M3

1. AHMED AG ALBACHAR (drugo ime: Intahmadou Ag Albachar)

Položaj: predsjednik humanitarnog povjerenstva u Bureau Regional d’Administration et Gestion de Kidal

Datum rođenja: 31. prosinca 1963.

Mjesto rođenja: Tin-Essako, regija Kidal, Mali

Državljanstvo: Mali

Malijski nacionalni identifikacijski broj: 1 63 08 4 01 001 005E

Adresa: Quartier Aliou, Kidal, Mali

Datum uvrštenja na popis UN-a: 10. srpnja 2019.

Ostale informacije: Ahmed Ag Albachar istaknut je poslovni čovjek, a od početka 2018. posebni je savjetnik guvernera regije Kidal. Ahmed Ag Albachar utjecajan je član pokreta Haut Conseil pour l'unité de l'Azawad (HCUA) te dio zajednice Ifoghas Tuareg, a ujedno posreduje u odnosima između saveza Coordination des Mouvements de l’Azawad (CMA) i skupine Ansar Dine (QDe.135).

Dodatne informacije

Ahmed Ag Albachar uvrštava se na popis na temelju stavka 8. točke (b) Rezolucije 2374 (2017) zbog djelovanja kojima se ometa, uvelike odgađa ili ugrožava provedba Sporazuma te na temelju stavka 8. točke (e) Rezolucije 2374 (2017) zbog ometanja isporuke humanitarne pomoći Maliju, ili pristupa humanitarnoj pomoći ili njezine raspodjele u Maliju.

U siječnju se Ag Albachar koristi svojim utjecajem kako bi kontrolirao humanitarne i razvojne projekte te odabrao koji bi se od tih projekata provodili u regiji Kidal te tko bi ih, gdje i kada provodio. Nijedno humanitarno djelovanje ne može se poduzeti bez njegova znanja i odobrenja. Kao samoproglašeni predsjednik humanitarnog povjerenstva Ag Albachar zadužen je za izdavanje boravišnih i radnih dozvola humanitarnim djelatnicima u zamjenu za novac ili usluge. Povjerenstvo također kontrolira koja trgovačka društva i pojedinci mogu sudjelovati u ponudama za projekte koje nevladine organizacije oglašavaju u regiji Kidal, čime se Ag Albacharu daje moć da manipulira humanitarnim djelovanjem u toj regiji te da odabire one koji rade za nevladine organizacije. Raspodjela pomoći može se provoditi samo pod njegovim nadzorom, čime on utječe na to tko ima koristi od nje.

Osim toga, Albachar iskorištava nezaposlene mlade osobe za zastrašivanje i iznuđivanje od nevladinih organizacija, što ozbiljno ometa njihov rad. Humanitarna zajednica u Kidalu uvelike djeluje u strahu, a posebno državni službenici koji su najranjiviji.

Ahmed Ag Albachar ujedno je suvlasnik prijevoznog poduzeća Timitrine Voyage, koje je jedno od nekoliko prijevoznih poduzeća koje nevladine organizacije smiju upotrebljavati u Kidalu. Zajedno s desetak drugih prijevoznih poduzeća u vlasništvu uskog kruga utjecajnih i istaknutih članova zajednice Ifoghas Tuareg Ag Albachar prisvaja znatan udio humanitarne pomoći u Kidalu. Štoviše, zbog monopolističkog položaja koji drži Ag Albachar isporuka pomoći u određenim zajednicama teža je nego u nekim drugima.

Albachar manipulira humanitarnom pomoći kako bi ispunio svoje osobne interese te političke interese HCUA-e vršenjem terora, prijetnjama nevladinim organizacijama i nadziranjem njihovih operacija, a sve to dovodi do opstrukcije i ometanja humanitarne pomoći na štetu onih kojima je potrebna u regiji Kidal. Stoga Ahmed Ag Albachar ometa isporuku humanitarne pomoći Maliju, ili pristup humanitarnoj pomoći ili njezinu raspodjelu u Maliju.

Njegovim djelima ujedno se krši članak 49. Sporazuma o miru i pomirenju u Maliju, kojim se stranke obvezuje da poštuju načela ljudskosti, neutralnosti, nepristranosti i neovisnosti koja usmjeravaju humanitarno djelovanje kako bi se spriječila svaka uporaba humanitarne pomoći u političke, gospodarske ili vojne svrhe te kako bi se olakšao pristup humanitarnim agencijama i zajamčila sigurnost njihova osoblja. Stoga Albachar ometa ili ugrožava provedbu Sporazuma.

2. HOUKA HOUKA AG ALHOUSSEINI (drugo ime: a) Mohamed Ibn Alhousseyni b) Muhammad Ibn Al-Husayn c) Houka Houka)

Titula: kadija

Datum rođenja: a) 1. siječnja 1962. b) 1. siječnja 1963. c) 1. siječnja 1964.

Mjesto rođenja: Ariaw, regija Tombouctou, Mali

Državljanstvo: Mali

Datum uvrštenja na popis UN-a: 10. srpnja 2019.

Ostale informacije: Iyad Ag Ghaly (QDi.316) imenovao je Houku Houku Ag Alhousseinija kadijom u Timbuktuu u travnju 2012., nakon uspostave džihadističkog kalifata u sjevernom Maliju. Houka Houka blisko je surađivao s Hesbahom, islamskom policijom koju predvodi Ahmad Al Faqi Al Mahdi, koji je od rujna 2016. pritvoren u Ustanovi za zadržavanje Međunarodnog kaznenog suda u Hagu.

Dodatne informacije

Houka Houka Ag Alhousseini uvršten je na popis na temelju stavka 8. točke (b) Rezolucije 2374 (2017) zbog djelovanja kojima se ometa, uvelike odgađa ili ugrožava provedba Sporazuma.

Nakon što francuske snage intervenirale u siječnju 2013., Houka Houka Ag Alhousseini je 17. siječnja 2014. uhićen, no malijska su ga tijela naknadno oslobodila 15. kolovoza 2014., a njegovo su oslobađanje organizacije za ljudska prava oštro osudile.

Houka Houka Ag Alhousseini otad se nalazi u Ariawu, u području Zouére, sela smještenoga zapadno od Timbuktua (zajednica Essakane), na obali jezera Faguibine prema mauritanskoj granici. Guverner Timbuktua Koina Ag Ahmadou 27. rujna 2017. službeno ga je ondje postavio za učitelja, i to nakon lobiranja Mohameda Ousmanea Ag Mohamidounea (MLi.003), čelnika pokreta Coalition du peuple de l’Azawad (CPA), koji podliježe sankcijama i kojeg je na popis 20. prosinca 2018. uvrstio Protuteroristički odbor u Maliju zbog razloga koji uključuju djelovanja kojima se ometa, uvelike odgađa ili ugrožava provedba Sporazuma. Mohamed Ousmane osnovao je 2017. širi savez odcijepljenih skupina pod nazivom Coalition des Mouvements de l'Entente (CME) te je predsjedavao njime. Na konvenciji o svojem osnivanju CME je u službenoj izjavi otvoreno prijetio provedbi Sporazuma za mir i pomirenje u Maliju. CME je također bio uključen u ometanja kojima se odgađa provedba Sporazuma vršenjem pritiska na malijsku vladu i međunarodnu zajednicu s ciljem nametanja CME-a u različitim mehanizmima uspostavljenima Sporazumom.

Houka Houka i Mohamed Ousmane jedan su drugome poslužili za dobivanje moći, pri čemu je Mohamed Ousmane olakšavao sastanke s vladinim dužnosnicima, a Houka Houka imao ključnu ulogu u širenju Ousmaneova utjecaja na regiju Timbuktu. Houka Houka sudjelovao je u većini okupljanja zajednice koje je od 2017. organizirao Mohamed Ousmane, a koja su doprinijela Ousmaneovu ugledu i vjerodostojnosti u regiji, kao i u svečanosti osnivanja saveza Coalition des Mouvements de l’Entente (CME) kojem je javno dao blagoslov.

Područje utjecaja Houke Houke nedavno se proširilo dalje na istok, do regije Ber (uporišta Arapa iz zajednice Bérabich smještenoga 50 kilometara istočno od Timbuktua) i sjevernog Timbuktua. Iako ne potječe iz dinastije kadija i počeo je s radom tek 2012., Houka Houka proširio je svoju nadležnost kao kadija i svoj kapacitet da održi javnu sigurnost u određenim područjima koristeći se imovinom skupine Al-Furqan te strahom koji ta teroristička organizacija unosi u regiju Timbuktu složenim napadima na međunarodne i malijske obrambene i sigurnosne snage te ciljanim ubojstvima.

Stoga svojom potporom Mohamedu Ousmaneu i ometanjem Sporazuma Houka Houka Ag Alhousseini ugrožava njegovu provedbu, kao i mir, sigurnost i stabilnost u Maliju u cjelini.

3. MAHRI SIDI AMAR BEN DAHA (drugo ime a) Yoro Ould Daha b) Yoro Ould Daya c) Sidi Amar Ould Daha d) Yoro)

Položaj: zamjenik načelnika stožera regionalne koordinacije skupine Mécanisme opérationnel de coordination (MOC) u Gaou

Datum rođenja: 1. siječnja 1978.

Mjesto rođenja: Djebock, Mali

Državljanstvo: Mali

Malijski nacionalni identifikacijski broj: 11262/1547

Adresa: Golf Rue 708 Door 345, Gao, Mali

Datum uvrštenja na popis UN-a: 10. srpnja 2019.

Ostale informacije: Mahri Sidi Amar Ben Daha vođa je arapske zajednice Lehmar u Gaou i načelnik vojnog stožera provladina krila skupine Mouvement Arabe de l’Azawad (MAA), koja je povezana s koalicijom Plateforme des mouvements du 14 juin 2014 d’Alger (Plateforme).

Dodatne informacije

Mahri Sidi Amar Ben Daha uvršten je na popis na temelju stavka 8. točke (b) Rezolucije 2374 (2017) zbog djelovanja kojima se ometa, uvelike odgađa ili ugrožava provedba Sporazuma.

Ben Daha bio je visokorangirani službenik islamske policije koji je djelovao u Gaou kada je, u razdoblju od lipnja 2012. do siječnja 2013., skupina Mouvement pour l’unicité et le jihad en Afrique de l’Ouest (MUJAO) (QDe.134) kontrolirala grad. Ben Daha trenutačno je zamjenik načelnika stožera regionalne koordinacije skupine Mécanisme opérationnel de coordination (MOC) u Gaou.

Koalicija Plateforme u Bamaku objavila je 12. studenoga 2018. da neće sudjelovati u predstojećim regionalnim savjetovanjima koja bi se trebala održati od 13. do 17. studenoga u skladu s planom iz ožujka 2018. koji su dogovorile sve stranke Sporazuma o miru i pomirenju. Sljedećeg dana načelnik vojnog stožera krila Ganda Koy skupine Coordination des mouvements et fronts patriotiques de résistance (CMFPR)-Plateforme održao je u Gaou koordinacijski sastanak s predstavnicima skupine MAA-Plateforme kako bi se spriječilo održavanje savjetovanja. Blokadu je koordiniralo vodstvo koalicije Plateforme u Bamaku, skupina MAA-Plateforme te zastupnik u parlamentu Mohamed Ould Mataly.

Od 14. do 18. studenoga 2018. desetak boraca iz skupine MAA-Plateforme, zajedno s frakcijama CMFPR-a, ometalo je održavanje regionalnih savjetovanja. Djelujući prema uputama Ben Dahe i uz njegovo sudjelovanje najmanje šest kamioneta skupine Mouvement Arabe de l’Azawad (MAA-Plateforme) postavljeno je ispred guvernata Gao i u njegovoj blizini. Dva vozila MOC-a koja se pripisuju koaliciji MAA-Plateforme također su primijećena na mjestu događaja.

Između naoružanih osoba koje su blokirale pristup guvernatu i patrole Malijskih oružanih snaga (FAMa) koja je prolazila tim područjem 17. studenoga 2018. došlo je do incidenta, no smirio se prije nego što je uspio eskalirati i izazvati kršenje prekida vatre. Nakon posljednjeg kruga pregovora s guvernerom Gaoa, ukupno je dvanaest vozila i naoružanih osoba prestalo s blokadom guvernata 18. studenoga 2018.

Ben Daha organizirao je 30 studenoga 2018. međuarapski sastanak u Tinfandi radi rasprave o sigurnosti i administrativnom restrukturiranju. Na sastanku je također bio Ahmoudou Ag Asriw (MLi.001) na kojeg se primjenjuju sankcije, a kojeg Ben Daha podupire i brani.

Stoga Ben Daha ometa provedbu Sporazuma o miru i pomirenju učinkovitim blokiranjem rasprava o njegovim ključnim odredbama povezanima s reformom teritorijalne strukture sjevernog Malija. Osim toga, Ben Daha podupire pojedinca koji je identificiran kao prijetnja provedbi Sporazuma zbog uključenosti u kršenje prekida vatre i organizirane kriminalne aktivnosti.

4. MOHAMED BEN AHMED MAHRI (drugo ime a) Mohammed Rougi b) Mohamed Ould Ahmed Deya c) Mohamed Ould Mahri Ahmed Daya d) Mohamed Rougie e) Mohamed Rouggy f) Mohamed Rouji)

Datum rođenja: 1. siječnja 1979.

Mjesto rođenja: Tabankort, Mali

Državljanstvo: Mali

Broj putovnice: a) AA00272627 b) AA0263957

Adresa: Bamako, Mali

Datum uvrštenja na popis UN-a: 10. srpnja 2019.

Ostale informacije: Mohamed Ben Ahmed Mahri poslovni je čovjek iz arapske zajednice Lehmar u regiji Gao koji je prethodno surađivao sa skupinom Mouvement pour l’unicité et le jihad en Afrique de l’Ouest (MUJAO) (QDe.134).

Dodatne informacije

Mohamed Ben Ahmed Mahri uvršten je na popis na temelju stavka 8. točke (c) Rezolucije 2374 (2017) zbog djelovanja za, u ime ili prema uputama osoba i subjekata navedenih u stavku 8. podstavcima (a) i (b) Rezolucije 2374 (2017), ili njihova podupiranja ili financiranja na neki drugi način, među ostalim prihodima od organiziranog kriminala, uključujući proizvodnju opojnih droga i njihovih prekursora koji potječu iz Malija ili koji se provoze kroz Mali te trgovanje njima, trgovanje ljudima i krijumčarenje migranata, krijumčarenje oružja i trgovanje oružjem, kao i trgovinu kulturnim dobrima.

Od prosinca 2017. do travnja 2018. Mohamed Ben Ahmed Mahri zapovijedao je operacijom krijumčarenja više od 10 tona marokanskog kanabisa, koji je prebačen u kamionima-hladnjačama preko Mauritanije, Malija, Burkine Faso i Nigera. U noći s 13. na 14. lipnja 2018. četvrtina pošiljke zaplijenjena je u Niameyu, dok je suparnička skupina navodno ukrala preostale tri četvrtine tijekom noći s 12. na 13. travnja 2018.

U prosincu 2017. Mohamed Ben Ahmed Mahri bio je u Niameyu s malijskim državljaninom kako bi pripremio operaciju. Potonji je uhićen u Niameyu nakon što je 15. i 16. travnja 2018. doletio u Maroko s dvojicom državljana Maroka i dvojicom državljana Alžira kako bi pokušao povratiti ukradeni kanabis. Tri su njegova suradnika također uhićena, uključujući državljanina Maroka koji je u Maroku 2014. osuđen na pet mjeseci zatvora zbog trgovine drogom.

Mohamed Ben Ahmed Mahri upravlja trgovanjem smolom kanabisa u Niger izravno preko sjevernog Malija, koristeći se konvojima koje vode članovi skupine Groupe d’autodéfense des Touaregs Imghad et leurs allies (GATIA), uključujući Ahmoudoua Ag Asriwa (MLi.001), koji podliježe sankcijama. Mohamed Ben Ahmed Mahri daje Asriwu kompenzaciju za upotrebu tih konvoja. Ti konvoji često se sukobljavaju s konkurentima koji su povezani sa skupinom Coordination des Mouvements de l’Azawad (CMA).

Koristeći se financijskom dobiti od trgovanja narkoticima, Mohamed Ben Ahmed Mahri pruža potporu terorističkim oružanim skupinama, a posebno Al-Mourabitounu (QDe.141), subjektu koji podliježe sankcijama, koje pokušavaju podmititi službenike kako bi oslobodile uhićene suborce i koje olakšavaju borcima da se integriraju u skupinu Mouvement Arabe pour l’Azawad (MAA) Plateforme.

Stoga prihodima od organiziranog kriminala Mohamed Ben Ahmed Mahri podupire pojedinca koji je u stavku 8. točki (b) Rezolucije 2374 (2007) utvrđen kao prijetnja provedbi Sporazuma o miru i pomirenju u Maliju, kao i terorističku skupinu koja je na popis uvrštena u skladu s Rezolucijom 1267.

5. MOHAMED OULD MATALY

Položaj: zastupnik u parlamentu

Datum rođenja: 1958.

Državljanstvo: Mali

Broj putovnice: D9011156

Adresa: Golf Rue 708 Door 345, Gao, Mali

Datum uvrštenja na popis UN-a: 10. srpnja 2019.

Ostale informacije: Mohamed Ould Mataly bivši je gradonačelnik Bourema i aktualni zastupnik u parlamentu za izbornu jedinicu Bourem te je pridružen stranci Rassamblement pour le Mali (RPM, politička stranka predsjednika Ibrahima Boubacara Keite). Potječe iz arapske zajednice Lehmar i utjecajan je član provladina krila skupine Mouvement Arabe de l’Azawad (MAA), koja je povezana s koalicijom Plateforme des mouvements du 14 juin 2014 d’Alger (Plateforme).

Dodatne informacije

Mohamed Ould Mataly uvrštava se na popis na temelju stavka 8. točke (b) Rezolucije 2374 (2017) zbog djelovanja kojima se ometa, uvelike odgađa ili ugrožava provedba Sporazuma.

Koalicija Plateforme u Bamaku objavila je 12. studenoga 2018. da ne sudjeluje u predstojećim regionalnim savjetovanjima koja bi se trebala održati od 13. do 17. studenoga u skladu s planom iz ožujka 2018. koji su dogovorile sve stranke Sporazuma o miru i pomirenju. Sljedećeg dana načelnik vojnog stožera krila Ganda Koy skupine Coordination des mouvements et fronts patriotiques de résistance (CMFPR)-Plateforme održao je u Gaou koordinacijski sastanak s predstavnicima skupine MAA-Plateforme kako bi se spriječilo održavanje savjetovanja. Blokadu je koordiniralo vodstvo koalicije Plateforme u Bamaku, skupina MAA-Plateforme te zastupnik u parlamentu Mohamed Ould Mataly.

Njegov bliski suradnik Mahri Sidi Amar Ben Daha, drugog imena Yoro Ould Daha, koji živi u njegovoj nekretnini u Gaou, u tom je razdoblju sudjelovao u blokadi mjesta održavanja savjetovanja u uredu guvernera.

Nadalje, Ould Mataly također je 12. srpnja 2016. bio jedan od poticatelja prosvjeda protiv provedbe Sporazuma.

Stoga Ould Mataly ometa i odugovlači provedbu Sporazuma o miru i pomirenju učinkovitim blokiranjem rasprava o njegovim ključnim odredbama povezanima s reformom teritorijalne strukture sjevernog Malija.

Konačno, Ould Mataly zatražio je oslobađanje članova svoje zajednice koji su uhvaćeni u protutetorističkim operacijama. Zbog sudjelovanja u organiziranom kriminalu i suradnje s terorističkim oružanim skupinama Mohamed Ould Mataly prijetnja je provedbi Sporazuma.